“একবার ১৯৯৬ সালে খবর পাই, বর্তমান পত্রিকার বরুণ সেনগুপ্ত দেখা করতে চেয়েছেন। তখন তো আনন্দ ধরে না। সংবাদের দুনিয়ার স্টলওয়ার্ট আমাকে ডেকেছেন জানতে পেরে খুব খুশি হয়েছিলাম। নির্ধারিত দিনে বর্তমান অফিসে যাই। কিন্তু দেখা হয়নি বরুণবাবুর সঙ্গে। পরের দিনও দেখা হল না। অবশেষে একদিন ডাক পেলাম। কাচের ঘরে ডেকে বরুণবাবু জানালেন, কার্টুন ছাপা হলে ৫০০ টাকা করে পাব‍”। এরপর দীর্ঘদিন তাঁর একটি কার্টুনও ছাপা হয়নি। তিন মাস পর প্রথম কার্টুন ছাপে বর্তমান। তবে বরুণ সেনগুপ্ত যে তাঁকে মাইলেজ দিয়েছিলেন একথা স্বীকার করেন সেন্টু।